open-index/open-wikipedia-markdown huggingface dataset:
Cornelis Droochsloot

**Cornelis Droochsloot** edo **Cornelius Droochsloot** (Utrecht, 1640-Ibidem, 1674)) Herbehereetako Urrezko Aroaren margolari herbeheretar izan zen.

## Biografia 
Cornelis Droochslootek bere aitarekin, Joost Cornelisz Droochslootekin, ikasi zuen margolaritza. Pintore aktiboa izan zen Utrecht hirian. Ezaguna egin zen bere genero eszenei, nekazarien eszenei eta paisaiei esker.

## Obra 
* *Rue de village*, Rijksmuseum, Amsterdam.
* *Village sur la rivière*, Bredius museoa, Hagan.
* *La parabole du grand souper*, Bowes museoa, Londres

## Iruditegia 

Image:
Cornelis Droochsloot - Countryside landscape with peasants - M.Ob.1671 MNW - National Museum in Warsaw.jpg|*Landako paisaia baserritarrekin*.
Cornelius Droochsloot - Village scene.jpg|*Herriko eszena*.
Cornelius Droochsloot - An extensive river landscape with peasants in a village, a church beyond.jpg|*Ibaiaren paisaia zabala nekazariekin herrixka batean, atzean eliza*.

## Erreferentziak 
## Kanpo estekak
Halldóra Geirharðsdóttir

**Halldóra Geirharðsdóttir** (Reykjavik, Islandia, 1968ko abuztuaren 12a) islandiar aktorea da .

## Bizitza 
Halldóra Geirharðsdóttir Islandiako aktore ospetsua da. 

2018an, Benedikt Erlingssonen *Kona fer í stríð* filmean parte hartu zuen, eta Halla eta Ása ahizpa bikiaren paper bikoitza egin zuen. Halla paisaia desitxuratu eta lurra kutsatzen duen aluminiozko erraldoi batekin gerran ari den 49 urteko ingurumen ekintzailea da. Rol horretan, Téléramako kazetari batek *harrigarria* dela esan zuen  .

## Filmografia 
* *Málmhaus (Metalhead)*, Ragnar Bragason, 1h 37min, 2013
* *Hross í oss (Of Horses and Men)*, Benedikt Erlingsson, 2013, 1h 21min
* *Fangar*, Ragnar Bragason, 50 minutuko 6 atal, 2017an
* *Kona fer í stríð (Woman at War)*, Benedikt Erlingsson, 2018, 1h 41min

## Erreferentziak 
## Kanpo estekak
Eskoriatza Kirol Elkartea

**Eskoriatza Kirol Elkartea** Eskoriatzako kirol kluba da, 1964an sortua. 1995 artean futbol taldea izan bazuen ere gaur egun saskibaloian eta areto-futbolean ari da nagusiki. Manuel Muñoz kiroldegian jokatzen ditu etxeko partidak.

## Futbol taldea 
### Gizonezkoen taldea 
1950. hamarkadan Eskoriatzako futbol talde bat aritu zen Gipuzkoako behe mailatan. 1951-52 denboraldian hasi zen jokatzen Lurraldeko 2. mailan eta 1953an lehen mailara igo zen. 1957. urterarte iraun zuen talde honek eta ondoren desegin zen.

Eskoriatza Kirol Elkartea ofizialki 1964. urtean sortu zen eta 1970-71 denboraldian egin zuen debuta Gipuzkoako Lurraldeko 2. mailan. 1983an 1. mailako txapelduna izan eta Gipuzkoako Preferentera igo zen (gaur egun Ohorezko maila izena duena). Ordutik bertan ibili zen (1987-88 denboraldian ezik) 1995erarte. 1995ean Orioko Futbol taldearen aurka promozio partidan galdu ondoren desagertu egin zen futbol taldea. Emaitzarik onena 1988-89ko seigarren postua izan zuen. Partidak Almeneko zelaian jokatzen zituen.

### Emakumezkoen taldea 
2017an emakumezkoen Arizmendi Futbol Taldeak (Arrasate-Aretxabaleta) Euskal Ligara igotzea lortu zuen eta denboraldi berrirako Aretxabaleta Kirol Elkarteak eta Arrasateko Futbol Taldeak bat egin zuten proiektuarekin eta Eskoriatzako eta Leintz Gatzagako neskak ere batu zitzaizkien.

## Areto-futbol taldea 
Futbol taldea desegin zen urte berean areto-futbol taldea sortu zen Narciso Pavoren eskutik. 2019an Hirugarren Mailara igo zen.

## Saskibaloia 
Emakumezkoen senior saskibaloi taldea Gipuzkoako erregional mailetan ari da jokatzen. 2021ean jokalari eskasia zuela eta Arrasateko Ointxe! taldearekin bat egin eta Saski Goiena taldea sortu dute.

## Bitxikeria 
Sociedad Deportiva Escoriaza izeneko futbol talde bat existitu zen Zaragozan, Espainiako 2. mailan jokatzera iritsi zena. Manuel Escoriaza enpresagizonak sortu zuen 1921ean eta *Material Móvil y Construcciones S.A.*-ko langileez osatu zen futbol taldea. 1953-54an Bigarren mailan denboraldi bat egin ondoren taldea desegin zen CAF-ek enpresa bereganatzean.

## Erreferentziak 
## Ikus, gainera 
* Leintz bailarako futbol derbiak

## Kanpo estekak 
* Webgune ofiziala
Sexu-desira inhibitu

**Sexu-desira inhibitua**, **desira hipoaktiboa**, arruntuki **frigidotasuna** deitua, desira sexuala gutxitua edo libidoa murriztua dagoen egoera da. Harreman sexualetan orgasmorik ez izatea ere frigidotasunaren barruan sartzen da. Hainbat kausa eta mota daude baina menopausia aurreko %10reko emakumek jasaten dute.

## Erreferentziak 
## Kanpo estekak
Ana Peleteiro

**Ana Peleteiro Brión** (Ribeira, 1995eko abenduaren 2a) Galiziako atleta onenetakoa da, jauzi hirukoitzean Europako txapelduna izan dena. 18 urtez azpikoa zenetik gaur egun arteko Espainiako marka guztiak ezarri ditu proba honetan. 2020ko Udako Olinpiar Jokoetan brontzezko domina irabazi zuen jauzi hirukoitzean.

## Kirol ibilbidea 
Txiki txikitatik *Asociación de Atlétismo e Deportes do Barbanza* taldean aritu zen Abelardo Moure entrenatzaile zuela. 16 urterekin Munduko gazte mailako txapelketa irabazi zuen 14,17 metrotako jauzia eginez, eta Europako gazte mailako errekorra ezarriz. 2013an 17 urte zituela Madrilera joan zen Errendimendu Handiko Zentrura.

Helduen mailan 2018an lortu zituen aurreneko nazioarteko dominak. Birminghamgo pista estaliko munduko txapelketan hirugarren egin zuen eta Berlingo Europako aire libreko txapelketan ere brontzea eskuratu zuen. 2019an Glasgowen Europako pista estaliko txapelduna bihurtu zen 14'73 metrotako jauzia eginez.

### Palmaresa 
## Palmaresa 
### Markak 
* Jauzi hirukoitza:
** Pista estalian: 14'73m (Glasgow, 2019)
** Aire librean: 14'87m (Tokio, 2021)
* Luzera jauzia:
** Pista estalian: 5'87m (Coruña, 2013)
** Aire librean: 6,07m (Ibiza, 2019)
* 100 metroko lasterketa:
** Aire librean: 11'93s (Pontevedra, 2014)
* 60 metroko lasterketa:
** Pista estalian: 7'56s (Madril, 2014)

### Sariak 
* Kirolaren Sari Nazionala: 2012ko atleta onena.
* Asturiasko Printzesaren Saria (2013)
* Castelao domina (2020)

## Aktibismoa 
Galizieraren aldeko jarrera publikoki azaldu izan du sarritan, bai eta bere ezaugarriak harrotasunez erakutsi ere, "emakumezkoa, beltza eta azento galegoa".

## Erreferentziak 
## Kanpo estekak
Peyronieren gaixotasun

**Peyronieren gaixotasuna** edo **La Peyronieren gaixotasuna** kausa ezezaguneko gaixotasuna da, erekzioan zakila desbideratzea edo kurbadura eragiten duen zakilaren leize-gorputzen geruza albuginean zuntzezko banda bat eratzeagatik bereizten dena. Desbideratzearen arabera, prozesuak sarpena eragotzi dezake edo erekzioa mingarria izatea eragin dezake.

Luis XV.a Frantziakoaren zirujaua zen François Gigot de La Peyronieren izena darama, 1743an lehendabizikoz deskribatu zuena. Gizonen %10rek jasaten dute eta zahartzaroan arruntagoa da.

## Erreferentziak 
## Kanpo estekak
Rudolf Mössbauer

**Rudolf Ludwig Mössbauer** (Munich, 1929ko urtarrilaren 31 &ndash; Grünwald, 2011ko irailaren 14a) alemaniar fisikaria izan zen. 1961ean Fisikako Nobel Saria irabazi zuen Mössbauer efektuaren aurkikuntzagatik, Mössbauer espektroskopiaren oinarria dena. Fisika ikasi zuen Munichen eta Max Planck Institutuan. Fisika irakaslea izan zen Munichen eta Grenoblen.

## Kanpo estekak
Leszek Cichy

**Leszek Roman Cichy** ( ahoskatua; Pruszków, 1951ko azaroaren 14a) poloniar mendizale, geodesista, finantzaria eta ekintzailea da. Ezaguna da Everest mendiko neguko lehen igoera egin zuelako 1980an Krzysztof Wielickirekin batera. Zazpi gailurrak eta beste hainbat eskalada ospetsu osatu zituen lehen eskalatzaile poloniarra ere izan zen.

## Kanpo estekak
Eiakulazio berantiar

**Eiakulazio berantiarra**, **eiakulazio atzeratua** edo **aneiakulazioa** nahasmendu orgasmikoen kategorian sartutako sexu-disfuntzio bat da. Oro har, gizonak eiakulatzeko duen ezintasunagatik bereizten da. Oro har, jatorri psikologikoko sexu-nahasmendutzat hartzen da, eta, beraz, tratamendu espezializatua behar du.

## Erreferentziak 
## Kanpo estekak
Yvon Douis

**Yvon Douis** (Les Andelys, 1935eko maiatzaren 16a - Niza, 2021eko urtarrilaren 29a) frantziar futbolaria izan zen. Lille OSC, Le Havre AC, AS Monaco eta AS Cannes taldeetan jokatu zuen. Frantziako futbol selekzio nazionalan 20 aldiz jokatu zuen eta 4 gol sartu zituen. Brontzezko domina lortu zuen Frantziarekin 1958ko Munduko Futbol Txapelketan.

## Kanpo estekak
Atzeranzko isurketa

**Atzeranzko isurketa** edo **isurketa atzerakaria** eiakulatuko den jariakina, normalean uretran zehar irteten dena, maskurirantz birbideratzen denean gertatzen da. Normalean, maskuriaren esfinterra uzkurtu egiten da eta semena uretrarantz doa presio txikiagoagatik. Atzeranzko isurketan, esfinter honek ez du ondo funtzionatzen. Arrazoiak nerbio-sistema autonomoaren, prostata-ebakuntzaren edo sendagaien ondorio izan daitezke.

## Erreferentziak 
## Kanpo estekak
Disfuntzio sexual

**Disfuntzio sexuala** sexu harremanaren etapari (desioa, kitzikapena, orgasmoa eta amaiera barne) gizabanakoak edo bikotekideak sexu-jardueraz goza ez dezan esaten zaio.

Disfuntzio sexualak pertsonaren sexu-bizitzaren hasieran ager daitezke, edo aurrerago gara daitezke. Horietako batzuk denborarekin pixkanaka gara daitezke, eta beste batzuk, bat-batean, sexu-ekintzaren etapa batean edo gehiagotan parte hartzeko ezintasun oso edo partzial gisa ager daitezke. Disfuntzio sexualen kausak fisikoak, psikologikoak edo biak izan daitezke.

## Erreferentziak 
## Kanpo estekak
Geoffrey Kamworor

**Geoffrey Kipsang Kamworor** (Eldoret, 1992ko azaroaren 22a) Kenyako distantzia luzeko korrikalaria da.

## Kirol ibilbidea 
2011ko Munduko Kros Txapelketan, Kamwororrek irabazi zuen junior lasterketa. Handik gutxira Berlingo maratoi erdia irabazi zuen. Udazkenean Lilleko maratoi erdian garaile izan zen, erbi gisa aritu zen geroago Patrick Makau Musyoki munduko errekorraren titularrarentzat Berlingo maratoian eta bigarren geratu zen Delhiko maratoi erdian .

2012an Kamwororrek laugarren amaitu zuen CPC Loop Den Haag-en eta World 10K Bangalore irabazi zuen. 42,195 km-ko distantzian debuta egin zuenean, Berlingo maratoian hirugarren izan zen.

2013ko RAK Maratoi Erdian Kamwororrek 58:54 minutuko denborarekin irabazita, Musyokiren ibilbideko errekorra bi segundogatik besterik ez zuen irabazi. Rotterdameko maratoiko laugarren postua egin ondoren Bogotako maratoi erdian garaipena lortu zuen. Berlingo maratoian hirugarren izan zen berriro.

Pekingo 2015eko Munduko Txapelketan 10.000 metroko lasterketan zilarrezko domina irabazi zuen. 2016an Kamworor munduko txapeldun bihurtu zen maratoi erdian. Rio de Janeiroko Olinpiar Jokoetan ezin izan zituen itxaropenak bete eta hamaikagarren postua lortu zuen 10.000 metroko lasterketan.

2017an Kampalako Munduko Kros Txapelketan arrakastaz defendatu zuen bere titulua. 2017ko azaroaren 5ean, Kamwororrek New Yorkeko Maratoia irabazi zuen 2h:10:53an. 2018an Munduko Maratoi Erdiko Txapelketa irabazi zuen Valentzian segidan hirugarren aldiz.

2019ko Munduko Kros Txapelketan, orduan 26 urteko gazteak hirugarren amaitu zuen martxoan Aarhusen eta munduko txapeldunorde bihurtu zen taldekako sailkapenean.

### 2019ko munduko errekorra maratoi erdian 
Irailaren 15ean Kopenhageko maratoi erdian lortu zuen (58:01 min) maratoi erdiko distantzian munduko errekor berria. Azaroan (2h:08:13) irabazi zuen New Yorkeko maratoia bigarren aldiz 2017az geroztik.

## Errekor pertsonalak 
* 3000 m: 7:54,15 min, 2010eko ekainaren 6a, Eurajoki
* 5000 m: 12: 59,98 min, 2016ko maiatzaren 28a, Eugene
* 10.000 m: 26:52.65 min, 2015eko maiatzaren 29a, Eugene
* Maratoi erdia: 58:01 min, 2019ko irailaren 15a, Kopenhage
* Maratoia: 2h:06:12, 2012ko irailaren 30a, Berlin

## Kanpo estekak
Andrzej Czok

**Andrzej Czok** (Zabrze, 1948ko azaroaren 11 - Kangchenjunga, 1986ko urtarrilaren 11) poloniar mendizale bat izan zen. 1985eko urtarrilaren 21ean Jerzy Kukuczka mendizalearekin Dhaulagiriren neguko lehen igoera egiteagatik ezaguna da, eta 1980an Everesten Hegoaldeko Pilarretik egin zuen lehen igoeragatik ere ezaguna. Neguan Kangchenjunga igotzen saiatzen ari zela hil zen.[eskuinera|thumb|300x300px| Andrzej Czok (eskuinean) Andrzej Heinrich eta Kazimierz Olechekin, [Everest|Everest mendia 1980an]]

## Kanpo estekak 
* MountEverest.net Poloniako alpinismoaren kronograma
Maciej Berbeka

**Maciej Berbeka** (Zakopane, Polonia, 1954ko urriaren 17a - Broad Peak, Baltistan, 2013ko martxoaren 6a) poloniar alpinista izan zen. Bera eta Tomasz Kowalski bere taldekidea 2013ko martxoaren 6an desagertu ziren Broad Peaketik jaisten ari zirenean. Bi egun geroago hiltzat jo zituzten.

Berbekaren lorpenen artean daude Manaslu mendiaren neguko lehen igoera, 1984ko urtarrilaren 12an, Ryszard Gajewskirekin; Cho Oyu, 1985eko otsailaren 12an, Maciej Pawlikowskirekin (ibilbide berri batetik zortzimilako batera egindako neguko igoera bakarra); eta Broad Peak, 2013ko martxoaren 5ean, Adam Bielecki eta Tomasz Kowkirekin. Annapurna eta Everest ere igo zituen. 1988ko martxoaren 6an Karakorumen, Rocky Summit (8028 m), 8.000 metrora iritsi zen lehen pertsona izan zen munduan.

## Kanpo estekak
Juan Ignacio Madariaga

**Juan Ignacio Madariaga Arostegi** (Busturia, -Cádiz, ) bizkaitar itsasgizona izan zen. Habanan zegoen 1762an ingelesek setiatu eta konkistatu zutenean. Bere itsas-garaipenen artean, 1770ean Malvina Handian ingelesen aurka egindakoa nabarmendu behar da.

## Kanpo estekak
Spandau Ballet

**Spandau Ballet** Pop musika talde ingelesa izan zen, Islingtonen (Londres) eratua 1979an. Londresko post-punk eta underground dantza eszenan inspiratuta, 1980ko hamarkada hasierako New Romantic mugimenduko eta klub kulturako indar nagusi bat bihurtu ziren.

1980ko hamarkadan, 25 milioi disko saldu zituzten eta 23 single arrakastatsu lortu zituzten.

Haien eragin musikaletan punk rock eta soula zeuden baina baita Frank Sinatra eta Tony Bennett bezalako *crooner* estatubatuarrak.

## Partaideak 
Taldearen formazio klasikoan Gary Kemp izan zen lider, taldeko ahotsa (baita gitarra eta sintetizadoreak), bere anaia Martin Kemp baxuan, Tony Hadley ahotsa, Steve Norman saxofoi-jolea eta John Keeble bateria-jolea zeuden. Gary Kemp taldeko kantuen egilea ere izan zen.

Beren garai kreatiboa 1990an amaitu zen, baina 2009-2019an nostalgiazko tourretan elkartuta egon ziren berriro.

## Erreferentziak 
## Kanpo estekak
Ali Sadpara

**Muhamad Ali Sadpara** —— (Skardu, Pakistan, 1976ko otsailaren 2a - K2, Pakistan, 2021eko otsailaren 5ean desagertua) mendigoizalea izan zen. 2016an Nanga Parbateko neguko lehen igoera arrakastatsua egin zuen. Alex Txikon eta Simone Moro taldekideek adierazi izan dute Sadpararen distirarik gabe ezingo zutela igoera burutu. Lau zortzimilako igo zituen urte bakarrean; eta zortzi, bere ibilbide osoan.

Ali Sadpara eta haren seme Sajid Sadpara, 2019an K2a igo zuena, John Snorri islandiar mendizalearekin eta Juan Pablo Mohr Prieto txiletar mendizalearekin elkartu ziren 2021eko otsailaren 5ean, K-2 Winter 2021 misio bateratu baterako. Sajidek itzuli egin behar izan zuen, arazo tekniko baten ondorioz, besteak botila-lepoan utzita, gailurretik gertu. Haren aita Alik, Snorrik eta Mohrrek igotzen jarraitu zuten, baina ez ziren gauez itzuli, aurreikusita zegoen bezala. Otsailaren 6an, erreskate-misio bat antolatu zen, armadaren bi helikopterorekin. Sei hilabete geroago aurkitu zituzten hiru mendigoizaleen gorpuak, uztailaren 26an.

## Erreferentziak 
## Kanpoko estekak 
*  «Inoizko erreskate hedatze ikusgarrienean, arrakastarik ez», *Naiz*, 2021-02-15.
Juan Madariaga Astigarraga

**Juan Madariaga Astigarraga** (Bilbo, -*ib.*, ) bizkaitar arkitektoa izan zen. Ramón Madariagaren semea, Madrilen ikasi zuen. GATEPAC elkartearen kidea izan zen. Familia jeltzalea zuenez, Gerra Zibilean Frantziara erbesteratu zen. Han Eresoinkako abesbatzan tenore izan zen, Mexiko Hirira erbesteratu aurretik. 1955ean jaioterrira itzuli eta hainbat urtez lan egin zuen.

## Erreferentziak 
## Kanpo estekak
Ernest Meissonier

**Jean-Louis-Ernest Meissonier** (Lyon, 1815eko otsailaren 21a - Paris, 1891ko urtarrilaren 31) frantziar margolari eta eskultore klasizismo izan zen. Léon Cognieten estudioan eta Holandako maisuak kopiatu zituen Louvren ikasi zuen margotzen. Laster egin zen ospetsu miniaturak olioz margotzen. Napoleoni eta bere armadei buruzko margolanengatik eta gai militarrengatik ospetsua. Édouard Detailleren irakaslea izan zen.

## Iruditegia 

Siege of Paris.jpg|*Parisko setioa 1870an*, 1884
Napoléon III à la bataille de Solférino..jpg|*Napoleon III.a Solferinoko guduan*, 1863
Ernest Meissonier - A Game of Piquet.jpg|*Piquet joko bat*,1861
Meissonier - Relief After the Battle.jpg|*Guduaren osteko laguntza*
Etude de Cheval - Meissonier.jpg|*Zaldiren estudioa*
Meissonier - 1814, Campagne de France.jpg|thumb|left|*1814. Frantziako kanpaina*, 1864 (Musée d'Orsay)
Jean-Louis Ernest Meissonier autoportrait.jpg|*Autoerretratua*,ca. 1865
Jean-Louis-Ernest Meissonier - Street Scene near Antibes - WGA14741.jpg
Ernest Meissonier - End of the Game of Cards .jpg|*Karta-jokoaren amaiera*, ca. 1870
La marquesa de Manzanedo (Meissonier)2.jpg|*Manzanedoko markesa*,1872
The Card Players - Ernest Meissonier.jpg|*Karta-jokalariak*,1872
Le Philosophe - Ernest Meissonier.jpg|*Filosofoa*,1878
Leland Stanford p1070023.jpg|*Leland Stanford*,1881
Portrait du Marechal Ney Duc, d'Elchingen - Jean-Louis-Ernest Meissonier.jpg|P|*Ney mariskala, Elchingengo dukearen erretratua*
Meissonier Barricade.jpg|*Rue de la Mortellerie, 1848ko ekaina*, 1850 (Louvre)
The Card Players MET 60393.jpg|*Karta-jokalariak*, 1863, Metropolitan Museum of Art
Soldier Playing the Theorbo MET DP140947.jpg|*Soldadua theorboa jotzen*, 1865, Metropolitan Museum of Art
A General and His Aide-de-camp MET ep87.15.37.R.jpg|*Jeneral eta laguntza*, 1869, Metropolitan Museum of Art
Friedland, 1807 (1875) Ernest Meissonier.jpg|*1807, Friedland* (1875), New York, Metropolitan Museum of Art
Le général Moreau devant Hohenlinden - Ernest Meissonier.jpg|Moreau et Dessoles devant Hohenlinden en décembre 1800. 1875, National Gallery of Ireland Dublin
Cuirassier with Drawn Sword, modeled c. 1875, by Jean-Louis-Ernest Meissonier, bronze - Art Institute of Chicago - DSC09573.JPG|*Cuirassier sabre au clair* (c. 1872), brontze, Art Institute of Chicago.
Le voyageur - Jean-Louis-Ernest MEISSONIER.jpg|*Bidaiaria*. Brontze, c. 1890.]

## Kanpo estekak
Malen Ruiz de Azua

**Malen Ruiz de Azua Larrinaga** (Arrasate, 1995eko azaroaren 17a) gipuzkoar atleta ohia da, pertika jauzian espezializatua. Markarik onena 4'47 metrotako jauzia izan zuen, 2021eko maiatzaren 8an Zaragozan lorturikoa. 2021ean Europako txapelketan txapeldunordea izan zen.

Valencia Club Atletismo taldean aritu zen eta 2024ko uztailean kirol ibilbideari amaiera eman zion Espainiako Txapelketa irabazi ondoren.

## Ibilbidea 
Espainiako pista estaliko pertika jauziko txapelduna izan zen 2017an eta 2018an. 2017an bederatzigarrena izan zen Europako 23 urtez azpiko txapelketan, Polonian.

2021. urtean Donostian jokaturiko Euskadiko Txapelketan bere marka ondu zuen 4'41 metrotako jauzia eginez. eta hilabete beranduago Espainiako txapelduna izan zen hirugarren aldiz eta marka pertsonala hobetuz gainera, 4'43m. Maiatzean Zaragozan 4'47 metrotako jauzia egin zuen. Maiatzaren amaieran Europako Txapelketa jokatu zuen Polonian eta bigarren eginez zilarrezko domina eskuratu zuen. 2024. urtean lehenengo aldiz lortu zuen aire librean Espainiako txapelduna izatea, 4'35 metrotako jauzia eginez

Atletismoaren barnean beste modalitate batzuk ere jorratu ditu, esate baterako jauzi hirukoitza, 4x100 errelebo lasterketa, 100 metro oztopo lasterketa... Jauzi hiruikoitzean Euskadiko txapelduna izan da.

## Palmaresa 
### Txapelketak 
* Pertika jauzian:
** Europako txapelketa:
*** Bigarren (1): 2021
** Espainiako txapelketa pista estalian:
*** Txapeldun (4): 2017, 2018, 2021, 2024
*** Bigarren (4): 2019, 2020, 2022, 2023
*** Hirugarren (1): 2016
** Espainiako txapelketa aire librean:
*** Txapeldun (1): 2024
*** Bigarren (4): 2015, 2020, 2022, 2023
*** Hirugarren (3): 2017, 2018, 2021
* Jauzi hirukoitza:
** Euskadiko txapelketa (2): 2017, 2018
* Luzera jauzia:
** Euskadiko txapelketa (1): 2016

### Markak 
* Pertika jauzian: 4'47m (Zaragoza, 2021)
* Jauzi hirukoitzean: 12'36m (Donostia, 2019)
* Luzera jauzian: 5'45m (Iruñea, 2017)

## Erreferentziak 
## Kanpo estekak
Gipuzkoako Artisten Elkartea

**Gipuzkoako Artisten Elkartea**, **AAG-GAE**, () 1949an antolatutako erakundea da. Urte asko San Telmo museoan egoitza zuten; egun egoitza propioa dute Aldapetan. Elkarteak Arteen eta Lanbideen Eskolaren desagerpenak ekarri zuen hutsunea bete nahi zuen. Lehen presidentea Ricardo Baroja izan zen. Gaur egungo presidentea Sofia Arostegi Parra da.

## Aktibitateak 
Elkarteak mota askotako ikastaroak antolatzen ditu: margolaritza, eskultura, biluz artistikoa, moldatzea, grabatua, teknologia berriak... Halaber, erakusketa aretoa, liburutegia eta espazio desberdinak lanerako eskaintzen du. Beste motatako aktibitateak ere eragiten ditu: bidaiak, argitalpenak, lehiaketak, proiekzioak, hitzaldiak, merkatu-txikiak... Donostiako Boulevardean, hilabeteroko lehen igandean “Arte Azoka” antolatzen dute, bestetik.

## Funtsak 
Halaber, elkarteak artista desberdinen lanak gordetzen ditu. Haien funtsetan artista hauen lanak ikus daitezke: Rafael Munoa, Eduardo López de Maturana, Pilar Gil... 

## Erreferentziak 
## Kanpo estekak 
* :Elkartearen webgune ofiziala.
* [Beñat Parra(https://eu.wikipedia.org/wiki/Be%C3%B1at_Parra): "Gipuzkoako Artisten Elkarteak 75 urte", Irutuxloko Hitza, 2397.zk., 2024/04/12.]
Andy Nisbet

**Andrew Nisbet** (Aberdeen, 1953ko maiatzaren 22a - 2019ko otsailaren 5a), mendizale eskoziarra izan zen. Baita ere gidari, eskaladako irakasle eta eskaladako giden editorea. Arroka eta izotzetan eskalatzeko teknika mistoen aitzindaritzat hartua. Berritzaile ospea lortu zuen, 45 urtetan zehar Eskozian 1.000 neguko eskalada ibilbide berri baino gehiago garatuz, horietatik 150 V. mailakoak edo goragokoak zirelarik.

thumb| Andy Nisbet Stag Rocks-en, 2016ko martxoa)

## Kanpo estekak
Etxeko ekonomia

thumb| Hasiera Ekonomiako irakaslea erakustaldia ematen, Seattle 1953an.
thumb|Etxeko Zientzia Teoria ikasten duen ikasle talde bat.

**Etxeko ekonomia** etxeko eta komunitateko ekonomia eta kudeaketa lantzen duen lanbidea eta azterketa eremua da.  Etxearen eta familiaren kudeaketa ekonomikoa dela esan daiteke, modu horretan aurrekontu batekin egin daitezkeen gastu, kontsumo, aurrezki, inbertsio eta kapritxo ezberdinei aurre egin ahal izateko.

Nazioartean, Internationally Home Economics erakundeak Etxeko Ekonomiaren hezkuntza (Home Economics) koordinatzen du.

## Eremuak 
Etxeko ekonomia azterketa-eremu formala da, eta honako gai hauek biltzen ditu: kontsumitzaileen hezkuntza, kudeaketa instituzionala, barruko diseinua, etxeko altzariak, garbiketa, artisautza, joskintza, arropa eta ehunak, sukaldaritza komertziala, sukaldaritza, elikadura, elikagaien kontserbazioa, higienea, haurren garapena, besteak beste. diruaren kudeaketa eta familiako harremanak. Honek ikasleei familia ingurunea behar bezala kudeatzen eta mundua datozen belaunaldietarako leku hobea bihurtzen irakasten die.

Sexu-heziketa eta drogen inguruko kontzientziazioa ere bete daitezke, suteen prebentzioa eta segurtasun-prozedurak bezalako gaiekin batera. Ikasleak etxeko lanetarako edo karrera profesionaletarako prestatzen ditu, edo etxeko bizitza errealeko erantzukizunak egiteko prestatzen laguntzeko. Bigarren mailako eskoletan, ikastetxe eta unibertsitateetan, lanbide-heziketan eta helduen hezkuntza-zentroetan irakasten da; ikasleen artean emakumeak eta gizonak sartzen dira.

## Ikasketak 
Etxeko ekonomiako ikastaroak mundu osoan eta hezkuntza-maila askotan eskaintzen dira gaur egun. Historikoki, ikuspuntu patriarkal batetik, ikastaro horien helburuak etxeko lanak profesionalizatzea, emakumeei betetze intelektuala ematea, gizartean "emakumeen lanaren" balioa nabarmentzea eta sexuen rol tradizionaletarako prestatzea ziren. Gaur egun, ordea, familia- eta kontsumitzaile-zientziak hautazko edo eskatutako irakasgai gisa irakasten dira bigarren hezkuntzan, eta beste mailetan zein erakundeetan.

## Erreferentziak 
## Ikus, gainera 
* Ellen Swallow Richards
* Etxeko lan
* Giza ekologia

## Kanpo estekak 
* Zer da etxeko ekonomia?
Jean-Joseph Sanfourche

**Jean-Joseph Sanfourche**, Sanfourche izenez ezaguna (Bordele, 1929ko ekainaren 25a - Saint-Léonard-de-Noblat, 2010eko martxoaren 13a) margolari, poeta, diseinatzaile eta eskultore frantziarra izan zen.

Art brut praktikatzen zuen eta Gaston Chaissac, Jean Dubuffet, Robert Doisneauren laguna zen, eta harekin korrespondentzia bat mantendu zuen.
Jean-Joseph Sanfourche 2010ean hil zen, Saint-Léonard-de-Noblat ospitalean. Limogesko Louyat hilerrian lurperatuta dago gurasoekin batera.

## Erreferentziak 
## Kanpo estekak
Pierre Sanfourche-Laporte

**Pierre Sanfourche-Laporte** (Sarlat, 1774ko martxoaren 24a- *ib.*, 1856ko uztailaren 9a) Frantziako legelaria da.

Bere obra nagusia, *Le Nouveau Valin* (1809), René Josué Valin eta 1681. Itsas Ordenantzari buruzko iruzkinak aipatzen ditu. 1832 eta 1852 bitartean, Bruselako Kasazio Auzitegiko abokatua izan zen.

## Erreferentziak 
## Kanpo estekak
Eldoret

**Eldoret** Kenyako hiria da, udalerri maila duena, Uasin Gishu konderriko hiriburua.

289.380 biztanle ditu&nbsp;2009ko erroldaren arabera, eta horrek herrialdeko bosgarren hiririk populatuena bihurtzen du. Ekuatorearen erdialdean dagoen goi-lautada epel batean dago, itsas mailatik 2.095 metrora, eta horrek klima atsegina ematen dio urtean zehar.

Eskualde mailako garrantzia duen merkataritza eta nekazaritza gunea da, batez ere Nairobi Ugandako Kampala hiriburuarekin lotzen duen errepidearen erdibidean dagoelako eta baita Victoria aintziraren ertzean dagoen Keniako Kisumu hiriarekin ere.

## Senidetutako herriak 
* Bad Vilbel, Hessen, ALemenia (1982)
* Portsmouth, Virginia,Ameriketako Estatu Batuak (1991)
* Minneapolis, Minnesota, Ameriketako Estatu Batuak (2000)
* Ithaca, Nueva York, Ameriketako Estatu Batuak (2007)

## Kanpo estekak
Carlos Pauner

**Carlos Pauner Gotor** (Jaka, Huesca, 1964ko ekainaren 9a) lenengo alpinista espainiarra eta aragoiarra da hamalau zortzimilakoak igo dituena.

Zientzia kimikoetan lizentziaduna da Zaragozako Unibertsitatean, Ingurumen Kudeaketako masterra dauka, pilotu komertziala eta enpresaria.
Barbara haize ekaitza

**Barbara haize ekaitza** Atlantikoko depresio sakona izan zen, 2020ko urriaren 20an eta 21ean Iberiar penintsularen iparraldeko herena eta Frantziaren hegoaldea zeharkatu zuena; bidean, haize bortitza eta euri-erauntsiak utzi zituen. Haize ufadarik gogorrenak Iratiko eski-estazioan neurtu ziren: 217 km/h urriaren 21eko goizaldearen lehenbiziko orduetan. Aralarren 201 kilometro orduko haizetea izan zen, inoiz neurtu den handiena.

Bi egun horietan Euskalmetek lau alerta laranja igorri zituen: bi haizeagatik haizeguneetan eta bi haizeagatik haizeguneak ez diren tokietan. Hego-mendebaldeko haize zakarrak kalte ugari eragin zituen Euskal Herrian, handiagoak Kantauriko isurialdean, eta larrialdi zerbitzuek ehunka esku hartze egin behar izan zituzten (zain-iraulitako zuhaitzak, eraitsitako elektrizitate dorreak, hondatutako teilatuak, iraulitako kamioiak, eragozpenak bide sarean...). Frantzian pertsona bat hil zen, Saona eta Loirako Digoin herrian, zuhaitz bat gainera erorita.

## Erreferentziak 
## Kanpo estekak 
* Barbarak eragindako kalteen argazki bilduma, berria.eus
* Baztanen utzitako kalteei buruzko solasaldia, erran.eus
Tello oinetako denda

**Tello oinetako denda** Donostiako komertzio historikoa da, orain irekita nahiz eta bere kokagune aldatua izan. 1903an ireki zen "Calzados Tello" fabrika hasieran, gero denda etorriko zen.

## Historia 
Negozioaren sortzailea Miguel Tello izan zen. Fabrikarekin batera izen bereko denda ireki zuen. Urtetan hiriko denda garrantzitsuenetariko bat izan zen. 1919an lantegi horretan greba esanguratsua eman zen. Soldatak igotzeko eskatu zuten bertako langileek, guztiak emakumeak. Migel Tellok haien eskaerei muzin egin zien eta greba gogortzen joan zen. Tailerretan lau emakume lanean geldituak ziren eta beste emakumeek greba egiteko eskatzera joan ziren. Polizia agertu zen eta bi emakume atxilotzeari ekin zioten. Grabalariek aurre egin zieten eta, azkenean, langile bat zauritu zuten poliziek, beste bat atxilotuz. Errepresioa salatzeko manifestazio handi bat egin zen. 2.000 pertsona inguru bildu ziren eta aurrean zapata lantegiko emakumeak jarri ziren, Gobernu Zibilaraino joanez (garai hartan Okendo kalean zegoen). Presioari esker atxilotua askatu zuten. Gau berean emakume talde bat poliziaren etxera joan zen eta bertako kristalak hautsi zituzten. Azkenak Tellok akordioa onartu zuen eta greba bertan-behera gelditu zen.

1920an, fabrika zegoen lekuan, Urbieta eta San Martzial kaleen izkinan, lantegia zegoen tokian, denda ireki zuen, lantegia Amarako Arroka kalera eramanez. Aldameneko etxea ere Tellorena zen eta bertan langile batzuk bizi ziren. Urte luzeetan abandonatuta, lantegiaren eraikina 2013an bota zuten, San Bartolome inguruko berrurbanizazioa aurrera eramateko. Denda, bestetik, kokapen desberdinak ezagutu zituen: Urbieta kalean, San Martin kalean Arroka kalean, eta, azkenean, gaur egun, Hondarribia kalean. Egun, Tello familiaren laugarren familiak denda gestionatzen du.

## Erreferentziak 
## Kanpo estekak 
* "Lau belaunaldi zapatak saltzen", Peru Iparragirreren artikulua *Hirutxuloko Hitza*n, 2020/11/20an.
22. juli

***22. juli*** () norvegiar telesail dramatikoa da, 2020an NRK1ean igorri zutena.

## Sinopsia 
«NBEren arabera, Norvegia da munduko herrialderik onena. Hezkuntza sistema eta osasun zerbitzu bikainak ditu, baita gobernu demokratiko egonkor bat ere. Hemen ondo bizi gara; bizitza gozatzen dugu».

Irrati bidezko hitz horiekin abiatzen da telesaila, 77 hilketetara igaro aurretik. Anders Behring Breivik eskuin muturreko terroristak sarraskia eragin zuen 2011ko uztailaren 22an Oslo hiriburuan eta Utøya uhartean: pertsona bakar batek historian sekula gauzaturiko erasorik hilgarriena.

## Aktoreak 
* Alexandra Gjerpen: Anine
* Ane Skumsvoll: Anne Cathrine
* Øyvind Brandtzæg: Eivind
* Helga Guren: Helga
* Fredrik Høyer: Mads

## Erreferentziak 
## Kanpo estekak
G.I. Joe

**G.I. Joe** (Government Issue, Joe) Stanley Westonek asmatutako ekintzazko jostailu baten izena da. Westonek umeei zuzendutako panpina militar batzuk sortzeko ideia izan zuen, nesken artean Barbiek izandako arrakasta emulatuz. Hasiera batean, Westonek bere telebistako showaren marketin izateko pentsatua, ideia Hasbro jostailu-enpresak bereganatu zuen, proiektuan potentziala ikusi zuena. William A. Wellmanek 1945ean zuzendutako *The Story of G.I. Joe* film arrakastsuan oinarrituta, enpresak jostailua "G.I. Joe" izenaz bataiatzea erabaki zuen. Bi urte beranduago, 1942ko otsailak 2an, 12 hazbeteko (30,48 cm) lehen lau piezak merkaturatu zituzten, bakoitzak armadaren adar bat irudikatzen zuena.

## Erreferentziak 
## Kanpo estekak
Burnt Forest

**Burned Forest** Kenyako hiri bat da, hiribilduaren izaera duena, Uasin Gishu konderrikoa .

2009ko erroldaren arabera 32.649 biztanle ditu, gehienak erdiko nukleoa inguratzen duten landa eremuetan bizi direnak. Konderriaren hegoaldean dago, A104 errepidean.

## Demografia 
Hiribilduaren 32.649 biztanleak honela banatzen dira 2009ko erroldan:

* Hiri biztanleria: 4.292 biztanle (2.298 gizon eta 1.994 emakume)
* Hiri inguruko biztanleria: 633 biztanle (313 gizon eta 320 emakume)
* Landa biztanleria: 27.724 biztanle (13.753 gizon eta 13&nbsp;971 emakume)

## Kanpo estekak
Transformers

**Transformers** Hasbro eta Takara Tomy jostailu-enpresen entretenimendu frankizia bat da. Frankizia honen argumentua Cybertron planetako bi arraza robotikoen- , Autobotak eta Decepticonak- borrokan girotuta dago. "Transformer" izendapena robot horiek ordezko forma bihurtzeko duten gaitasunaren ondorio da, normalean ibilgailuak.

## Pelikulak 
## Bideojokoak 
## Erreferentziak 
## Kanpo estekak 
*
Masters of The Universe

**Masters of The Universe**, **MOTU** siglaz ere ezaguna, Mattel jostailu-enpresaren entretenimendu frankizia bat da. Frankiziak ekintza-figurak, telesailak (*He-Man eta Unibertsoko Jaunak*), filmak (*Masters of the Universe*), ipuinak eta bideo-jokoak biltzen ditu. Unibertso honen barnean — Erdi Aroaren eta zientzia fikzioarekin nahastutako sorginkeriaren arteko hibridoa —, premisa nagusia, Eternia planetako He-Man heroikoaren eta Skeletor gaiztoaren arteko gatazkan datza, bigarren mailako pertsonaia sorta zabal batekin.

## Erreferentziak 
## Kanpo estekak
Hot Wheels

**Hot Wheels** Mattel estatubatuar konpainiak ekoitzitako fikziozko marka eta jostailu-saila da. 1968an sortua, plastikoz eta metalez egindako bere automobil ikusgarriak nabarmenak dira.

1997ra arte Bere lehiakide nagusia Matchbox izan zen, izan ere, Mattelek garai hartan Matchboxen jabea zen Tyco Toys erosi zuen. Denboraren poderioz, ibilgailuak bildumazaletasun objektu bihurtu dira adin guztientzat, eta edizio mugatuko modeloak eta filmak, bideo-jokoak, karikaturak eta marrazki bizidun telesailak ekoitzi dituzte.

## Erreferentziak 
## Kanpo estekak
Uasin Gishu konderria

**Uasin Gishu konderria** Kenyako konderri bat da.

Rift Haran Handian dago, herrialdearen mendebaldean. Eskualdeko hiriburua Eldoret da. Konderriko biztanleria osoa 894.179 biztanle da&nbsp; 2009ko erroldaren arabera.

## Toponimia 
Bere izena Illwuasin-kishu izeneko Maasai klanetik dator. Klan hori tradizioz hor artzaintzen zen, 1911ko Anglo-Maasai akordioak kolonizatzaileei laga zien arte. "Uasin Gishu" forma ingeles kolonoek "Illwuasin-kishu" esateko izan zituzten zailtasunengatik gertatu zen.

## Demografia 
2009ko erroldan, eskualdeko herri nagusiak hauek dira:

# Eldoret, udalerria, 289.380 biztanle
# Burnt Forest, hiria, 32.649 biztanle

## Kanpo estekak
Boliden AB

**Boliden AB** korporazio multinazional bat da, egoitza nagusia Stockholm hirian duena. Bere negozio nagusiak kobre, zink, berun, urre eta zilar ateratzen, tratatzen eta ustiapenaren ingurukoak dira. 1980 eta 1990eko hamarkadetan hainbat erosketa egin ondoren, konpainiak 2003an Outokumpu finlandiar konpainiaren meatzaritzako fundizioak eta aktiboak erosi zituen. Outokumpuk Boliden Contech subsidiarioa eta Bolidenen kobre eta zink sailak erosi zituen. Akordioaren ondorioz, Outokumpu Bolidenen akzioen %49 kontrolatuz amaitu zen.

Konpainiak 4.500 langile inguru ditu. Izena Boliden meategitik dator, Suediako Skellefteå herritik 30 kilometro ipar-mendebaldera dagoen meategitik, non 1924an urrea aurkitu zen. Bere garaian, Europako urre meategirik aberatsena eta handiena izan zen, baina, 1967an meategia itxi egin zuten.

## Kanpo estekak
Husqvarna

**Husqvarna Group** ( ahoskatua) korporazio multinazional bat da, egoitza nagusiak Stockholm eta Huskvarna hirietan dituena. Jatorria Suediako Huskvarna herriko moskete-fabrika batean du. Basogintzako, nekazaritzako eta lorezaintzako makinak egiten eta merkaturatzen ditu batez ere. Baita eraikuntzarako, salbamendurako eta garbiketarako makinak, norbera babesteko ekipamendua eta kaleko arropa eta osagarriak ere.

Lehen motozikletak ekoizten zituen baina KTMri saila saldu zion.

## Kanpo estekak
Hegazti behatoki

[thumb|250px||[West Midland Bird Club elkarteak Belvide urtegian (Ingalaterra) jarritako behatokia.]]
**Hegazti behatokia** basa-animaliak, bereziki hegaztiak, ikusteko normalean ezkutuan dagoen babestokia da. Jatorriz horrelako egiturak ehiztariek erabiltzen zituzten. Gaur egun ingurune babestuetan eta parkeetan ohikoak dira. Horien bidez animaliak gertutik ikus daitezke, haien mugimenduak eta lasaitasuna oztopatu gabe; adibidez, Euskal Herriko hezegune nagusietan, esaterako, aurki daitezke horrelako egiturak: Txingudin, Urdaibain, Salburuan, Pitillasen...

## Behatoki motak 
* **Behaketa dorreak**, maila desberdinak izaten dituzte. Hauekin panoramika zabalak eta urrutikoak ikus daitezke.
* **Hegaztientzako pantailak**, horma antzeko pantailak dira, sabaiarekin edo sabaiarik gabe. Behatzailea atzean ezkutatzen da.
* ***Machans***, zuhaitzetan edo labarretan jarritako plataformak dira. Jatorriz Indian erabiltzen ziren tigreak harrapatzeko.
* **Behatoki aldakorrak**, egitura arinak dira, kanpin denda itxurakoak. Ohialez eginak oso ohikoak dira naturaren argazkilarien artean.

## Iruditegia 

Fitxategi:BirdhideCorsDyfi-01s.jpg||
Fitxategi:BirdhideCorsDyfi-02s.jpg||
Fitxategi:Birdwatching bird hide blind.jpg||
Fitxategi:Camouflaged hide.jpg||

## Hegazti migratzaileak behatzeko guneak Euskal Herrian 
* Urdaibai itsasadarra, Urdaibai Bird Center
* Plaiaundiko parke Ekologikoa, Jaitzubia  errela eta ibarra, Txingudi badia
* Valderejo  parkea
* Sailburua parkea
* Izki parkea
* Guardia
* Pitillas aintzira
* Lizarrieta mendatea
* Ibañeta mendatea, Lindus
* Organbidexka  mendatea (Bagargi)

## Erreferentziak 
## Kanpo estekak 
* :Hegaztien behaketari buruzko irizpideak, Birds Australia, 8.zk., 2002ko urtarrilaen 30ean.
Lavasoft

**Adaware**, lehen **Lavasoft** deitua, korporazio multinazional bat da, egoitza nagusia Montreal hirian duena. Software garatzen du eta bere produkturik ezagunena Ad-Aware da. Alemanian sortua, Göteborgen ere izan da. 2011n Solaria Fundek erosi zuen.

## Kanpo estekak
Skandia

**Skandia** Suediako aseguru-etxea da, 1855ean lanean hasi zena. Europan, Latinoamerikan, Asian eta Australian aritzen da. Skandiak Skandiabanken izeneko Internet bidez banku bat ere badu. 2003an, Prudential Financial estatubatuar aseguru-etxeak Skandiako Ipar Amerikako operazioak erosi zituen.

## Kanpo estekak
Swedbank

**Swedbank**, lehen **FöreningsSparbanken** deitua, Suediako banketxea da, 1820an lanean hasi zena. Eskandinavian eta Herrialde Baltikoetan nagusia da eta 7,25 miloi bezero partikular eta 544.000 enpresentzat lan egiten du.

## Kanpo estekak
Handelsbanken

**Svenska Handelsbanken AB** Suediako banketxea da, 1871n lanean hasi zena. Eskandinaviako nagusienetariko bat da eta 10.000 langile baino gehiago ditu. Stockholmen sortua, hedapen handia izan du bere historian.

## Kanpo estekak
Skandinaviska Enskilda Banken

**Skandinaviska Enskilda Banken** (**SEB**) Suediako banketxea da, 1972an lanean hasi zena. Eskandinaviako nagusienetariko bat da eta 19.000 langile baino gehiago ditu. Wallenberg familia aberatsak sortua, bizi-aseguruak ere saltzen ditu.

## Kanpo estekak
Bizi-aseguru

thumb|eskuinera|2005ean kontrataturiko bizi-aseguruak
**Bizi-asegurua** aseguratua data jakin batean bizirik ala hilik dagoen kontuan hartuta, diru-kopuru bat ordaintzen duen asegurua da. Bi mota nagusi daude: biziarteko aseguruan, aseguratua hiltzen den unean jasotzen du onuradunak ordaina; bizi-aurrezki aseguruan, berriz, data jakin batean aseguratua bizirik badago jasoko du.

Bizi-asegurua heriotza-, biziraupen- eta ezgaitasun-arriskua babesten duen asegurua da. Bizi-aseguruak pertsonen existentziari, integritateari edo osasunari eragin diezaieketen arriskuak estaltzen ditu. Asegurua eraginkorra izan dadin, aseguru-kontratu bat formalizatu behar da.

## Erreferentziak 
## Kanpo estekak
Faradayren konstantea

**Faradayren konstantea** (F sinboloa, batzuetan ℱ) fisikan eta kimikan erabiltzen da, eta elektroi mol bateko karga elektrikoaren kantitatea da. Konstante honen izena Michael Faraday zientzialari britainiarraren omenez aukeratuta dago. Sistema elektrokimikoetan erabiltzen da elektrodoetan sortuko diren elementuen masak kalkulatzeko.

*F* sinboloaren bidez adierazten da, eta erlazio honek ematen du: 

: 
  F =
  N_A \cdot e =
  96 485,3365 \, \mbox{C mol}^{-1}

non *NA* Avogadroren zenbakia da (gutxi gorabehera 6,022  mol -1) eta *e* oinarrizko karga elektrikoa da hots, elektroiaren karga magnitudea. (Gutxi gorabehera 1,602  C).

*Hasieran F-* ren balioa horrela kalkulatu zen: Denbora tarte jakin batean korronte ezagun bat erreakzio elektrokimiko batean metatutako zilar masa pisatuz eta ondoren elektrolisiaren Faradayren legeak aplikatuz.

Balio hori Avogadroren zenbakia kalkulatzeko erabili zen. Ikerketek *Faradayren konstantea* eta, beraz, Avogadroren zenbakia kalkulatzeko modu zehatzagoa zehazten jarraitzen dute. Balio hori erabiltzeko asmoa dago kilogramoa atomo kopuru zehatz baten bidez birdefinitzeko. 

## Erreferentziak 
## Ikus, gainera 
* Elektrolisia
* Michael Faraday

## Kanpo estekak
Aseguru-poliza

**Aseguru-poliza** aseguru-kontratua formalizatzen eta kontratu hori zer baldintzatan hitzartu den formalki adierazten duen agiria da. Aseguru-entitateak aseguru-hartzaileari ematen dio. Bertan, aseguru-konpainia kalte bat ordaintzera eta/edo dagokion kalte-ordaina ordaintzera nola behartzen den ezartzen da, kontratuaren barruan bermatutako gorabehera bat gertatzen denean.

## Erreferentziak 
## Kanpo estekak
Aseguru-kontratu

**Aseguru-kontratua** bere indarrez aseguratzailea, estaldura-gai den arriskua gertatzen den kasuan eta primaren kobrantza bitarteko dela, aseguratuari, hitzartutako mugen barruan, eragindako kaltea ordaintzera edo kapital bat, errenta bat edo adostutako beste zerbitzu batzuk ematera behartzen duen kontratua da. Askotan atxikitze-kontratuak dira, baina beti aldebakarrekoak, ausazkoak eta fede onaren presuntzioa jarraitzen dutenak.

## Erreferentziak 
## Kanpo estekak
Hennie Kuiper

**Hendrikus Andreas "Hennie" Kuiper** (Noord Deurningen, Dinkelland, 1949ko otsailaren 3a), txirrindulari ohia da. Historiako txirrindulari onenen artean dago, inoiz itzuli handirik irabazi ez bazuen ere. Munduko Txapelduna izan zen, eta bost nagusietatik lau irabazi zuen. Profesionala izan eta gero talde batzuen zuzendari izan zen, besteak beste, Telekom eta Motorolakoa. 1997tik aurrera, Rabobank taldearen harreman publikoak zuzendu zituen.

## Taldeak 
* Ha-Ro (1973).
* Rokado (1974).
* Frisol (1975).
* Ti-Raleigh (1976-1978).
* Peugeot (1979-1980).
* DAF Trucks (1981).
* Rossin (1983).
* Kwantum Hallen-Yoko (1984).
* Verandalux (1985).
* Skala (1986-1987).
* Sigma-FINA (1988).

## Palmaresa 
## Palmaresa
miniaturadeimagen|**Kuiper** 1973an.|alt=|205x205px
[miniaturadeimagen|Losa de pavimento dedicada a **Kuiper** por su victoria en la [Paris-Roubaix de 1983.|alt=|205x205px]]

### Itzuli Handiak 
### Beste Itzuliak 
### Klasikoak, Txapelketak eta Olinpiar Jokoak 
 —: Ez zuen parte hartu
UT: Utzi, ez zuen amaitu
X: Ez zen jokatu

## Erreferentziak 
## Kanpo estekak 
*
Jef Demuysere

** Jef Demuysere** (Wervik, 1907ko abuztuaren 22a - Anberes, 1969ko maiatzaren 2a) belgikar txirrindulari bat izan zen. 1928tik 1938ra izan zen profesionala. Bere lehenengo partaidetzan Frantziako Tourren 3. postua eskuratu zuen eta lehenengo partaidetzan Italiako Giroan 2. postua. Guztira lau podium lortu zituen Itzuli handietan.

## Taldeak 
* Christophe (1928).
* Genial Lucifer (1929-1935).
* Mercier-Hutchinson(1936-1937).
* La Nordiste (1938).

## Palmaresa 
**1929**
* Paris-Longwy.
* 3. Frantziako Tourrean eta etapa bat.

**1930**
* Morbihango Zirkuitua.
* 2. Paris-Bruselan.

**1931**
* 2. Frantziako Tourrean eta bi etapa.

**1932**
* 2. Italiako Giroan.
* 20px Ziklo-kroseko Belgikako Txapelketak

**1933**
* 2. Italiako Giroan.
* Kataluniako Voltako etapa bat.

**1934**
* Milan-San Remo.

**1935**
* 2. 16px Belgikako errepide txirrindularitzako txapelketan

## Erreferentziak 
## Kanpo estekak
Gizon arruntaren koplak

***Gizon arruntaren koplak*** Xabier Leteren *Kantatzera noazu* diskoaren 3. abestia da. Bera da letragilea zein partituraren egilea. Zortziko txiki bat da, 7/6A/7/6A/7/6A/7/6A egiturarekin.

## Letra eta musika 
Abestiaren sarrera ezaguna da, *Kantatzera noazu/bertso bat edo bi*.

\new Staff \with {
  midiInstrument = "bright acoustic"
}
{
\relative c' {
    \time 2/4 \key g \major r4 r8 g'8 g8 g8 g8 a8 b8 b8 b8 c8 a4 g8 fis8 g4.}
}

\addlyrics {kan -- ta -- tze -- ra noa -- zu ber -- tso bat e -- do bi }

\midi {
  \context {
    \Score
    tempoWholesPerMinute = #(ly:make-moment 90 4)
  }
}

## Bertsioak 
Bertsogintzan *Azpetiko neskatxak* edo *Kintoen bizitzari* doinuak honekin lotuak daude.

## Erreferentziak 
## Kanpo estekak 
* Gizon arruntaren koplak. Hitzak (Badok.eus, Euskal musikaren ataria)
* Gizon arruntaren koplak. Audioa (Badok.eus, Euskal musikaren ataria)
* GAZTE arruntaren koplak. Bideoa , Chill Mafia (Badok, Euskal musikaren ataria)
* Gizon arruntaren koplak. (Youtube, Xabier Lete: gaia)
Mario Ricci

**Mario Ricci** (Padua, 1914ko abuztuaren 13a - Como, 2005eko otsailaren 22a), italiar txirrindulari bat izan zen. Profesionala 1938tik 1950ra, eta urte haietan, 25 garaipen lortu zituen. Lombardiako Giroa birritan irabazi zuen, Italiako Txapelketa eta Italiako Giroko zenbait etapa.

## Taldeak 
* Maino (1938-1939).
* Legnano (1940-1948).
* Viscontea (1949-1950).

## Palmaresa 
## Erreferentziak 
## Kanpo estekak
Jo de Roo

**Johan «Jo» de Roo** (Schore, 1937ko uztailaren 5a), herberear txirrindulari ohia da. Bi monumento lortu zituen eta Frantziako Tourreko eta Espainiako Vueltako etapa batzuk.

## Taldeak 
* Magneet (1958-1959).
* Helyett (1960-1961).

## Palmaresa 
**1957**
* Omloop der Kempen

**1958**
* Herbereetako Itzuliko etapa bat.

**1960**
* Sardiniako Giroa eta etapa bat.
* Herbereetako Itzuliko etapa bat.
* Champagneko Tourreko etapa bat.

**1961**
* Monakoko Sari Nagusia.

**1962**
* Lombardiako Giroa.
* Paris–Tours.
* Bordele-Paris.
* Midi Libreko etapa bat.
* Super Prestige Pernod.
* 2. Herbehereetako errepide txirrindularitzako txapelketan.

**1963**
* Lombardiako Giroa.
* Paris-Tours.
* Acht van Chaam.
* 2. Luxenburgoko Tourrean

**1964**
* Frantziako Tourreko etapa bat.
* 20px Herbehereetako errepide txirrindularitzako txapelketa.
* Midi Libreko etapa bat.
* Acht van Chaam.
* 3. Fourmiesko Sari Nagusian

**1965**
* Frantziako Tourreko etapa bat.
* 20px Herbehereetako errepide txirrindularitzako txapelketa.
* Flandriako Tourra.
* Herbereetako Itzuliko etapa bat.

**1966**
* Frantziako Tourreko etapa bat.
* Espainiako Vueltako etapa bat.
* Omloop Het Nieuwsblad.
* Zottegem Hiriko Sari Nagusia.

**1967**
* Acht van Chaam.
* 2. Herbehereetako errepide txirrindularitzako txapelketan.
* 2. De Kustpijl Heisten
* 3. Stadsprijs Geraardsbergenen

## Erreferentziak 
## Kanpo estekak 
*
Saint-Lazareko geltokia (Monet)

***Saint-Lazareko geltokia*** () Claude Monet margolari frantsesak 1877an egin zuen hamabi margolanen saila da. Bilduma hau nekazarien paisaiekin erakutsi zuen interesaren ondoren garatu zuen margolariak.

## Saila 
Claude Monetek Inpresionisten hirugarren erakusketan, 1877ko apirilean, Saint-Lazare geltokiaren zazpi bertsio desberdinak aurkeztu zituen. Garai hartan aurrerapen teknikoen gaia oso modan zegoen eta Monetek trenaren aukeratu zuen garatzeko. Geltoki hori garaiko Parisen oso garrantzitsua zen, Bigarren Inperioaren Parisen eraldaketen garaia baitzen. Urte horietan Eugène Flachat ingeniariak geltokiaren zabaltzea zuzendu zuen, horretarako beira eta altzairu erabiliz.

Sail hau izan zen Monetek gai baten inguruan egin zuen lehenengoa. Geroago beste batzuk etorriko ziren, *Igebelarrak* izenburukoa esaterako.

Sail honetan Monetek hamabi margolan egin zituen, geltokiaren egoera eta ikuspuntu desberdinak erakutsiz, orduak eta argia aldatuz.

## Zerrenda 
## Erreferentziak 
## Kanpo estekak 
* :Claude Moneten *Saint-Lazareko geltokia* saila. Iruditegi birtuala.